钦定古今图书集成/明伦汇编/闺媛典/第110卷 > 皇清十六 > 桂命姑
## 钦定古今图书集成/明伦汇编/闺媛典/第110卷 > 皇清十六 > 桂命姑

按《石埭县志》：“桂命，姑坊市庠生桂玥子光晟女也。女甫生而母亡，三日不乳弗死，大父母鞠育之。及长，端淑孝敬，大父母甚爱之。许聘同邑杨一成之子绍辉。康熙丙寅，绍辉遘疾死，女闻讣，嘿无一语，神色不异。比夜引刀自刭喉伤，气犹续。父祖觉，延医敷治，强进汤水，而女志已定，弗可移，卒拒医，绝食死，年十六。” 康熙二十七年奉

旨“建坊于郭西。”